Is-sit elettroniku maltaweather qiegħed jirrapporta li l-ġimgħa d-dieħla se tkun l-aktar ġimgħa sħuna dan is-sajf hekk kif it-temperaturi se titla’ għal 34 grad celcius kważi kuljum. Ħafna drabi din it-temperatura se tkun qed tinħass daqs 39 grad celcius. Fit-tbassir tiegħu tat-temp l-uffiċċju meteoroloġiku fl-ajruport internazzjonali ta’ Malta wkoll qed ibassar li t-temperatura fil-ħamest ijiem li ġejjin se tkun ta’ 34 grad celcius waqt li l-indiċi tal-UV se jkunu 9 bl-eċċezzjoni tal-Erbgħa li se jkunu 10.